title: Odluka Vijeća od 20. listopada 2011. o sklapanju Memoranduma o suradnji NAT-I-9406 između Sjedinjenih Američkih Država i Europske unije

text:
               07/Sv. 23

               HR

               Službeni list Europske unije

               112

         32011D0710

               L 283/26

               SLUŽBENI LIST EUROPSKE UNIJE

         ODLUKA VIJEĆA
   od 20. listopada 2011.
   o sklapanju Memoranduma o suradnji NAT-I-9406 između Sjedinjenih Američkih Država i Europske unije
   (2011/710/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s točkom (a) članka 218. stavka 6., člankom 218. stavkom 7. i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Komisija je, u ime Unije, dogovorila Memorandum o suradnji NAT-I-9406 između Sjedinjenih Američkih Država i Europske unije (dalje u tekstu: „Memorandum”) u području istraživanja i razvoja civilnog zrakoplovstva.

               (2)

               Memorandum je potpisan 3. ožujka 2011.

               (3)

               Memorandum bi trebalo odobriti od strane Unije.

               (4)

               Potrebno je utvrditi formalne uvjete za sudjelovanje Unije u Zajedničkom odboru koji je uspostavljen Memorandumom te za rješavanja neslaganja,

         DONIJELO JE OVU ODLUKU:
   Članak 1.
   Memorandum o suradnji NAT-I-9406 između Sjedinjenih Američkih Država i Europske unije (dalje u tekstu: „Memorandum”) smatra se odobrenim u ime Unije (1).
   Članak 2.
   Ovime se predsjednik Vijeća ovlašćuje da odredi osobu ili osobe opunomoćene za slanje obavijesti kako je predviđeno u članku XII. stavku B. Memoranduma (2).
   Članak 3.
   Uniju u Zajedničkom odboru koji je uspostavljen člankom III. Memoranduma predstavlja Komisija, uz predstavnike država članica.
   Članak 4.
   1.   Komisija utvrđuje stajalište Unije u Zajedničkom odbosu nakon savjetovanja s Posebnim odborom, koji imenuje Vijeće, s obzirom na:

               —

               usvajanje dodatnih priloga Memorandumu i njihovih dodataka kako je navedeno u članku III. dijelu E, stavku 2. Memoranduma,

               —

               usvajanje izmjena priloga Memorandumu i njihovih dodataka kako je navedeno u članku III. dijelu E, stavku 3. Memoranduma.

         2.   Komisija utvrđuje stajalište Unije u Zajedničkom odboru za razvoj i usvajanje unutarnjih pravilnika Zajedničkog odbora kako je predviđeno u članku III. točki C Memoranduma.
   3.   Komisija može poduzeti odgovarajuće mjere u skladu s člankom II. točkom B, člancima IV., V., VII. i VIII. Memoranduma.
   4.   Komisija predstavlja Uniju u savjetovanjima u okviru članka XI. Memoranduma.
   Članak 5.
   Komisija je dužna redovito obavješćivati Vijeće o provedbi Memoranduma.
   Članak 6.
   Ova Odluka stupa na snagu na dan usvajanja.

      Sastavljeno u Luksemburgu 20. listopada 2011.

            Za Vijeće

            Predsjednik

         M. SAWICKI

      (1)  Memoranum je objavljen u Službenom listu Europske unije uz Odluku o potpisivanju (SL L 89, 5.4.2011., stra.3).

      (2)  Datum stupanja na snagu Memoranduma objavit će Glavni tajnik Vijeća u Službenom listu Europske Unije.


title: Odluka Vijeća 2010/765/ZVSP od 2. prosinca 2010. o djelovanju EU radi suzbijanja nezakonite trgovine malim i lakim oružjem (SALW) zračnim putem

text:
               18/Sv. 004

               HR

               Službeni list Europske unije

               131

         32010D0765

               L 327/44

               SLUŽBENI LIST EUROPSKE UNIJE

               02.12.2010.

      ODLUKA VIJEĆA 2010/765/ZVSP
   od 2. prosinca 2010.
   o djelovanju EU radi suzbijanja nezakonite trgovine malim i lakim oružjem (SALW) zračnim putem
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2.,
   budući da:

               (1)

               Vijeće je 13. prosinca 2003. usvojilo Europsku sigurnosnu strategiju kojom se utvrđuje pet ključnih izazova s kojima se mora suočiti Unija: terorizam, širenje oružja za masovno uništavanje, regionalni sukobi, raspad države i organizirani kriminal. Posljedice nezakonite proizvodnje, prijenosa i prometovanja malim i lakim oružjem (SALW) te njihova pretjeranoga gomilanja i nekontroliranog širenja nalaze se u središtu četiriju od pet navedenih izazova.

               (2)

               Vijeće je 15. i 16. 2005. prosinca usvojilo Strategiju EU-a za suzbijanje nezakonitog prikupljanja i trgovanja malim i lakim oružjem (SALW) i njihovim streljivom (Strategija EU SALW).Strategija EU SALW promiče razvoj politike aktivne borbe protiv nezakonite mreže koja trguje SALW-om (nezakoniti posrednici i prijevoznici) u zračnom, morskom i kopnenom prostoru Unije, osmišljavanjem mehanizama upozoravanja i suradnje.

               (3)

               Akcijski plan Strategije EU SALW također naglašava potrebu za poboljšanjem učinaka misija za upravljanje krizama tako da se u njihov mandat uključe mjere za uspostavljanje graničnih kontrola (ili kontrola zračnog, kopnenog i morskog prostora na području sukoba) i pomoću razoružavanja.

               (4)

               Radna skupina Vijeća EU-a za globalno razoružavanje i nadzor nad naoružanjem (CODUN) i Situacijski centar EU-a (SitCen) razvili su od 2007. godine inicijativu EU-a za sprečavanje nezakonitog trgovanja SALW-om zračnim putem pojačavanjem razmjene, među državama članicama, odgovarajućih informacija o sumnjivim zračnim prijevoznicima. Prilikom uspostavljanja takvog sustava za razmjenu informacija, CODUN i SitCen surađuju s Međunarodnim institutom za mirovna istraživanja u Stockholmu (SIPRI) i njegovim projektom za ocjenu mehanizma suzbijanja nezakonite trgovine (CIT – MAP). U okviru te inicijative CODUN je nedavno pristao razmotriti načine za poboljšavanje djelovanja i učinkovitosti te inicijative EU-a, osiguravanjem pravovremenog ažuriranja i pravovremene obrade odgovarajućih informacija.

               (5)

               Druge međunarodne i regionalne organizacije također su prepoznale rizik koji nezakonita trgovina SALW-om zračnim putem predstavlja za međunarodnu sigurnost. Forum OSCE-a o sigurnosti i suradnji imao je 2007. posebno zasjedanje posvećeno toj temi, a Parlamentarna skupština OSCE-a usvojila je 2008. rezoluciju u kojoj se poziva na završetak, usvajanje i provedbu priručnika OSCE-a o najboljim praksama u pogledu nezakonitog zračnog prijevoza SALW-a. Slično tome, države potpisnike Sporazuma iz Wassenaara usvojile su 2007. dokument „Najbolje prakse za sprečavanje zračnog prijevoza SALW-a, kojim se ugrožava stabilnost”. Povrh toga, u brojnim izvješćima skupine stručnjaka iz Sankcijskog odbora Vijeća sigurnosti UN-a o zapadnoj Africi i području Velikih jezera uvijek iznova dokumentirana je ključna uloga teretnih zračnih prijevoznika uključenih u nezakonitu trgovinu SALW-om.

               (6)

               Svrha djelovanja predviđenog ovom Odlukom nije ostvarivanje nikakvih ciljeva povezanih s poboljšanjem sigurnosti zračnog prijevoza,

         DONIJELO JE OVU ODLUKU:
   Članak 1.
   1.   S ciljem provedbe Strategije EU-a za suzbijanje nezakonitog prikupljanja i trgovanja malim i lakim oružjem (SALW) i njihovim streljivom (Strategija EU SALW), Unija ostvaruje sljedeće ciljeve:

               (a)

               poboljšavanje alatâ i tehnika, koji su na raspolaganju odgovarajućim misijama za upravljanje krizama, međunarodnim državnim tijelima i državnim tijelima trećih zemalja te državama članicama, za učinkovito pregledavanje i otkrivanje sumnjivih zračnih prijevoznika tereta koji su vjerojatno uključeni u nezakonitu trgovinu SALW-om zračnim putem u trećim državama, iz trećih država ili za treće države;

               (b)

               podizanje svijesti i unapređivanje tehničkog stručnog znanja odgovarajućeg međunarodnog i nacionalnog osoblja o „najboljim praksama” u područjima praćenja, otkrivanja i analize upravljanja rizikom u pogledu zračnih prijevoznika tereta za koje se sumnja da trguju SALW-om zračnim putem u trećim državama, iz trećih država ili za treće države.

         2.   Kako bi se postigli ciljevi iz stavka 1., Unija poduzima sljedeće mjere:

               (a)

               razvoj i testiranje na terenu pilot softvera za upravljanje rizikom od zračne trgovine za odgovarajuće misije za upravljanje krizama, međunarodna tijela i državna tijela, uključujući redovito ažuriranje baze podataka o, između ostalog, zrakoplovnim trgovačkim društvima, zrakoplovima, registarskim oznakama i prijevoznim linijama;

               (b)

               razvoj i testiranje na terenu sigurnog pilot sustava za upravljanje rizikom i širenje informacija;

               (c)

               razvoj i objava priručnika i pripadajućeg materijala za osposobljavanje te osiguravanje tehničke pomoći za lakšu uporabu i prilagodbu pilot softvera i sigurnog sustava za upravljanje rizikom i informacijskog sustava, uključujući organiziranjem regionalnih seminara za osposobljavanje odgovarajućih misija za upravljanje krizama te međunarodnih i nacionalnih tijela.

         Podroban opis projekata određen je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.
   2.   Tehničku provedbu projekata iz članka 1. stavka 2. izvršava SIPRI.
   3.   SIPRI izvršava svoju zadaću pod odgovornošću VP-a. U tu svrhu VP sklapa potrebne aranžmane sa SIPRI-jem.
   Članak 3.
   1.   Financijski referentni iznos za provedbu projekta iz članka 1. stavka 2. iznosi 900 000 EUR.
   2.   Izdacima koji se financiraju iz iznosa određenog određen stavkom 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire ispravnost upravljanja izdacima iz stavka 1.U tu svrhu ona sklapa sporazum o financiranju sa SIPRI-jem. Sporazumom o financiranju utvrđuje se da SIPRI osigurava vidljivost doprinosa EU-a, u skladu s njegovom veličinom.
   4.   Komisija nastoji sklopiti sporazum o financiranju iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja sporazuma o financiranju.
   Članak 4.
   VP izvješćuje Vijeće o provedbi ove Odluke na temelju redovitih dvomjesečnih izvješća koje priprema SIPRI. Ta izvješća predstavljaju temelj za ocjenu koju donosi Vijeće. Komisija dostavlja podatke o financijskim aspektima provedbe projekta iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 24 mjeseca nakon datuma sklapanja financijskog sporazuma iz članka 3. stavka 3. ili 6 mjeseci nakon datuma donošenja ove Odluke ako se u tom razdoblju ne sklopi nikakav sporazum o financiranju.
   Članak 6.
   Ova se Odluka objavljuje u Službenom listu Europske unije.

      Sastavljeno u Bruxellesu 2. prosinca 2010.

            Za Vijeće

            Predsjednik

         M. WATHELET

   PRILOG
   1.   Opći okvir

   Ova se Odluka temelji na inicijativi CODUN-a za bavljenje prijetnjama koje predstavlja trgovina SALW-om zračnim putem i drugom robom koja ugrožava stabilnost. Ova Odluka slijedi projekte u okviru inicijative CODUN-a, koje je Vijeće poduzelo u suradnji sa SitCenom, Klubom iz Budimpešte i SIPRI-jem. U ovoj su Odluci predviđeni softver, pilot sustavi za provedbu, programi za osposobljavanje i širenje, za ogovarajuće misije upravljanja krizama te međunarodna i državna tijela, s ciljem boljeg praćenja, ažuriranja i širenja informacija o sumnjivim zračnim prijevoznicima tereta koji djeluju u Africi i iz drugih regija. Pri provedbi ove Odluke treba osigurati dobru usklađenost s drugim odgovarajućim projektima financiranima u okviru programâ Zajednice i drugih odluka Vijeća kako bi se povećao utjecaj djelovanja Unije u sprečavanju nezakonite trgovine SALW-om.
   2.   Ciljevi

   Niže opisani projekti bavit će se trima područjima koje su utvrdili CODUN i drugi dionici uključeni u inicijativu EU-a za borbu protiv trgovine SALW-om zračnim putem:

               (a)

               potreba za razvijanjem sigurnog sustava za osiguravanje ažuriranja podataka o trgovačkim društvima i zrakoplovima koji rutinski ponovno prijavljuju imovinu i mijenjaju mjesto poslovanja s ciljem izbjegavanja otkrivanja;

               (b)

               osiguravanje softvera i osposobljavanja za upravljanje rizikom kako bi se odgovarajućim misijama upravljanja krizama te međunarodnim i državnih tijelima omogućilo učinkovitije praćenje i pregledavanje sve većeg broja sumnjivih zračnih prijevoznika tereta za koje se sumnja da su uključeni u trgovinu SALW-om zračnim putem ili kretanje zrakom druge robe koja ugrožava stabilnost;

               (c)

               potreba za osiguravanjem osposobljavanja i tehničke podrške te podizanja svijesti u multilateralnim organizacijama, misijama, regionalnim tijelima i državama u Africi te drugim regijama kako bi se poboljšala njihova mogućnost praćenja i otkrivanja činioca uključenih u trgovinu SALW-om zračnim putem ili kretanje zrakom druge robe koja ugrožava stabilnost.

         3.   Opis projekta

   3.1.   Projekt 1: Razvoj softverskog paketa i provedba pilot projekta za praćenje, ažuriranje i širenje informacija o zračnim prijevoznicima tereta za koje se sumnja da su uključeni u nezakonitu trgovinu SALW-om

   3.1.1.   Cilj projekta

   Projekt nastoji poboljšati alate i tehnike koji su na raspolaganju odgovarajućim misijama za upravljanje krizama, međunarodnim državnim tijelima i državnim tijelima trećih država te državama članicama, za učinkovito pregledavanje i otkrivanje sumnjivih zračnih prijevoznika tereta koji su vjerojatno uključeni u nezakonitu trgovinu SALW-om zračnim putem u trećim državama, iz trećih država ili za treće države.
   3.1.2.   Opis projekta

   U okviru ovog projekta poduzet će se sljedeće aktivnosti:

               (a)

               razvoj softverskog paketa za upravljanje rizikom u području zračne trgovine za multilateralne organizacije, misije i odabrane treće zemlje;

               (b)

               razvoj sigurnog pilot sustava za upravljanje rizikom i širenje informacija;

               (c)

               testiranje na terenu softverskog paketa uz savjetovanje s VP-om i odgovarajućim tijelima Vijeća;

               (d)

               testiranje na terenu sustava za širenje informacija uz savjetovanje s VP-om i odgovarajućim tijelima Vijeća;

               (e)

               razvoj priručnika i pripadajućeg materijala za osposobljavanje kako bi se odgovarajućim misijama za upravljanje krizama, međunarodnih državnim tijelima, državnim tijelima trećih zemalja i državama članicama olakšala uporaba i prilagodba sustava opisanih u točkama (a) i (b);

               (f)

               predstavljanje konačnog softvera te pripadajućeg priručnika i materijala za osposobljavanje na zaključnoj radionici na koju će se pozvati odgovarajući dionici (do 80 osoba).

         Projekt će se provoditi tijekom odgovarajućeg vremenskog razdoblja, pri čemu će se uzeti u obzir potreba za savjetovanjem i usklađivanjem s raznim dionicima, pod nadzorom VP-a. Projekt će se provoditi u šest faza.
   Faza pripremanja
   SIPRI, uz savjetovanje s odgovarajućim tijelima Vijeća i pod nadzorom VP-a, razvit će softverski paket, alate za upravljanje rizikom te sustav za širenje informacija i raščlanjenih podataka, pomoću odgovarajućih mogućnosti informacijske tehnologije (IT).
   Faza unosa podataka
   U projektu će se koristiti samo informacije iz otvorenih izvora i unosit će se podaci iz odgovarajućih izvora kako bi se izgradile sveobuhvatne baze podataka koje mogu osigurati dovoljno informacija za podupiranje preciznih alata za upravljanje rizikom, otkrivanje i profiliranje.
   Faza procjenjivanja
   SIPRI, uz savjetovanje s odgovarajućim tijelima Vijeća i pod nadzorom VP-a, procijenit će razne lokacije, regije, organizacije i misije gdje se pilot paketi koji koriste podatke iz otvorenih izvora mogu testirati na terenu u optimalnim uvjetima.
   Faza testiranja na terenu
   SIPRI, uz savjetovanje s odgovarajućim tijelima Vijeća i pod nadzorom VP-a, provodi fazu testiranja na terenu zajedno s partnerima utvrđenima u fazi procjenjivanja.
   Faza ocjenjivanja i prilagođavanja
   SIPRI će nakon testiranja na terenu ocijeniti i prilagoditi softver kako bi se u obzir uzeli iskustvo i pouke izvučene iz faze testiranja na terenu. To će rezultirati konačnim proizvodom koji će se staviti na raspolaganje uz suglasnost raznih dionika.
   Faza predstavljanja
   Konačna verzija softvera i materijala za osposobljavanje predstavit će se na namjenskom događanju odgovarajućim dionicima (do 80 osoba) koji su bili uključeni u razvoj softvera i koji su utvrđeni kao njegovi konačni korisnici.
   3.1.3.   Rezultati projekta

   Projekt će:

               (a)

               povećati mogućnost odgovarajućih misija upravljanja rizikom, međunarodnih državnih tijela, državnih tijela trećih zemalja i država članica da prate djelatnosti zračnih prijevoznika tereta za koje se sumnja da su uključeni u trgovinu SALW-om zračnim putem;

               (b)

               osigurati alate i pilot sustave potrebne za povećanje broja zabrana sumnjivih nezakonitih pošiljki SALW-a koje su multilateralne organizacije, misije i države u Africi i drugim regijama poslale zrakom;

               (c)

               povećati mogućnost država članica da sigurno dijele informacije o zračnim prijevoznicima tereta koristeći tehnike raščlanjenih podataka i druge mehanizme profiliranja.

         3.1.4.   Korisnici projekta

   Korisnici projekta bit će odgovarajuće osoblje iz misija za upravljanje krizama te nacionalnih i međunarodnih tijela. Izbor posebnih korisnika za testiranje pilot softverskog paketa uzet će u obzir promjenjive vrijednosti kao što su prisutnost na terenu europskih ili multilateralnih misija za upravljanje krizama, potreba za maksimiziranjem sredstava, raspoloživost pomoći na lokalnoj razini, politička volju i sposobnost lokalnih i državnih tijela da spriječe nezakonitu trgovinu SALW-om zračnim putem. SIPRI će predložiti kratki popis korisnika koje će zatim potvrditi VP uz savjetovanje s nadležnim tijelima Vijeća.
   3.2.   Projekt 2.: Podizanje svijesti u praksama praćenja, otkrivanja i upravljanja rizikom u pogledu zračnih prijevoznika tereta koji su uključeni u trgovinu SALW-om zračnim putem i kretanja zrakom druge robe koja ugrožava stabilnost, putem publikacija, osposobljavanja i širenja

   3.2.1.   Cilj projekta

   Projekt nastoji podignuti svijest i unaprijediti tehničko stručno znanje odgovarajućeg međunarodnog i nacionalnog osoblja o „najboljim praksama” u područjima praćenja, otkrivanja i analize upravljanja rizikom u pogledu zračnih prijevoznika tereta za koje se sumnja da trguju SALW-om zračnim putem.
   3.2.2.   Opis projekta

   U okviru ovog projekta poduzet će se sljedeće aktivnosti:

               (a)

               razvoj i objava priručnika i pripadajućeg materijala za osposobljavanje koji će se razdijeliti među najviše 250 pojedinaca koji rade za multilateralne organizacije, misije ili države;

               (b)

               organizacija do triju regionalnih seminara, osposobljavanja i širenja među 80-100 osoblja koji rade za posebne odjele ili ćelije unutar misija za upravljanje krizama, međunarodna državna tijela ili državna tijela trećih zemalja, pri čemu je predviđen multiplikacijski učinak pomoću materijala za „osposobljavanje voditelja osposobljavanja”;

               (c)

               obrada rezultatâ i procjena dobivenih od aktivnosti osposobljavanja i širenja te razvoj na temelju modela „najboljih praksi” za razmjenu informacija o toj temi među odgovarajućim međunarodnim i nacionalnim osobljem;

               (d)

               predstavljanje rezultatâ modela „najboljih praksi” na konačnoj zaključnoj radionici na koju će se pozvati odgovarajući dionici (do 80 osoba).

         3.2.3.   Rezultati projekta

   Projekt će:

               (a)

               podignuti svijest dijela osoblja, koje služi u multilateralnim organizacijama, misijama i državama, o „najboljim praksama” u područjima praćenja, otkrivanja i analize upravljanja rizikom u pogledu zračnih prijevoznika tereta za koje se sumnja da trguju SALW-om zračnim putem i da su uključeni u kretanja druge robe koja ugrožava stabilnost;

               (b)

               doprinijeti standardizaciji „najboljih praksi” u tom području pomoću objave i širenja priručnika o tehnikama praćenja, otkrivanja i analize upravljanja rizikom;

               (c)

               predvoditi uspostavljanju „najboljih praksi“ za usklađivanje informacija pomoću aktivnosti osposobljavanja i širenja za osoblje koje radi za posebne odjele ili ćelije unutar multilateralnih organizacija, misija ili država.

         3.2.4.   Korisnici projekta

   Korisnici projekta bit će odgovarajuće osoblje iz misija za upravljanje krizama te nacionalnih i međunarodnih tijela. Izbor posebnih korisnika koji će biti uključeni u projekt napravit će se na temelju kratkog popisa korisnika koje predloži SIPRI i potvrdi VP uz savjetovanje s nadležnih tijelima Vijeća.
   4.   Lokacije

   Lokacije za testiranje na terenu i zaključnu radionicu iz projekta 3.1 te aktivnosti osposobljavanja i širenja iz projekta 3.2 odredit će se uzimajući u obzir želju za maksimiziranjem sredstava i minimiziranjem emisije ugljika te raspoloživu pomoć na lokalnoj razini. SIPRI će predložiti kratki popis preporučenih lokacija koje treba potvrditi VP uz savjetovanje s nadležnim tijelima Vijeća.
   5.   Trajanje

   Sveukupno procijenjeno trajanje projekata iznosi 24 mjeseca.
   6.   Provedbeni subjekt

   SIPRI-ju će se povjeriti tehnička provedba ove Odluke. SIPRI će osigurati vidljivost doprinosa EU-a i provodit će svoju zadaću na temelju odgovornosti VP-a.
   7.   Izvješćivanje

   SIPRI će pripremiti redovita dvomjesečna izvješća nakon završetka svake opisane djelatnosti. Izvješća se trebaju dostaviti VP-u najkasnije 6 tjedana nakon završetka odgovarajućih aktivnosti.


2013/578/EU: Odluka Europskog parlamenta od 17. travnja 2013. o razrješnici za izvršenje općeg proračuna Europskog instituta za jednakost spolova za financijsku godinu 2011.


title: Odluka (EU) 2017/760 Europske središnje banke od 24. travnja 2017. o ukupnom iznosu godišnjih naknada za nadzor za 2017. (ESB/2017/11)

text:
                  29.4.2017

                  HR

                  Službeni list Europske unije

                  L 113/52

            ODLUKA (EU) 2017/760 EUROPSKE SREDIŠNJE BANKE
      od 24. travnja 2017.
      o ukupnom iznosu godišnjih naknada za nadzor za 2017. (ESB/2017/11)
      UPRAVNO VIJEĆE EUROPSKE SREDIŠNJE BANKE,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 30.,
      uzimajući u obzir Uredbu (EU) br. 1163/2014 Europske središnje banke od 22. listopada 2014. o naknadama za nadzor (ESB/2014/41) (2), a posebno njezin članak 3. stavak 1. i članak 9. stavak 2.,
      budući da:

                  (1)

                  Ukupni iznos godišnjih naknada za nadzor, koji se ubire na temelju članka 9. stavka 2. Uredbe (EU) br. 1163/2014 (ESB/2014/41), pokriva, ali ne premašuje rashode Europske središnje banke (ESB) vezane uz njezine nadzorne zadaće u odgovarajućem razdoblju za koje se plaća naknada. Ovi rashodi se prvenstveno sastoje od troškova koji su izravno povezani s nadzornim zadaćama ESB-a, kao što su izravni nadzor značajnih subjekata, nadgledanje nadzora manje značajnih subjekata i provođenje horizontalnih zadaća i specijaliziranih usluga. Rashodi također uključuju troškove koji su neizravno povezani s nadzornim zadaćama ESB-a, kao što su usluge koje pružaju područja za potporu ESB-a, uključujući upravljanje poslovnim prostorom, upravljanje ljudskim potencijalima, administrativne usluge, usluge vezane uz proračun i kontroling, računovodstvene usluge, pravne, komunikacijske i prevoditeljske usluge, usluge unutarnje revizije, statističke usluge te usluge informacijske tehnologije.

                  (2)

                  Za izračun godišnje naknade za nadzor koja se plaća za značajne nadzirane subjekte i značajne nadzirane grupe te za manje značajne nadzirane subjekte i manje značajne nadzirane grupe, ukupni troškovi trebali bi biti podijeljeni na temelju rashoda raspoređenih odgovarajućim organizacijskim jedinicama koje obavljaju izravni nadzor značajnih nadziranih subjekata i značajnih nadziranih grupa i neizravni nadzor manje značajnih nadziranih subjekata i manje značajnih nadziranih grupa.

                  (3)

                  Ukupni iznos godišnjih naknada za nadzor za 2017. izračunava se kao zbroj: (a) procijenjenih godišnjih troškova nadzornih zadaća za 2017. na temelju odobrenog proračuna ESB-a za 2017., uzimajući u obzir sva kretanja u procijenjenim godišnjim troškovima očekivanim da nastanu ESB-u, a koja su bila poznata u vrijeme donošenja ove Odluke, i (b) viška ili manjka iz 2016.

                  (4)

                  Višak ili manjak bi se trebao utvrditi oduzimanjem stvarnih godišnjih troškova nadzornih zadaća nastalih za 2016., kao što je prikazano u Godišnjim financijskim izvještajima ESB-a za 2016. (3), od procijenjenih godišnjih troškova ubranih za 2016., navedenih u Prilogu Odluci (EU) 2016/661 Europske središnje banke (ESB/2016/7) (4).

                  (5)

                  U skladu s člankom 5. stavkom 3. Uredbe (EU) br. 1163/2014 (ESB/2014/41), iznose naknade koji se nisu mogli ubrati i vezani su uz prethodna razdoblja za koja se plaća naknada, uplate kamata primljene u skladu s člankom 14. i određene druge iznose primljene ili nadoknađene u skladu s člankom 7. stavkom 3. te Uredbe, ako ih je bilo, trebalo bi također uzeti u obzir u odnosu na procijenjene godišnje troškove nadzornih zadaća za 2017.,

            DONIJELO JE OVU ODLUKU:
      Članak 1.
      Definicije
      Za potrebe ove Odluke, primjenjuju se definicije sadržane u Uredbi (EU) br. 468/2014 Europske središnje banke (ESB/2014/17) (5) i Uredbi (EU) br. 1163/2014 (ESB/2014/41).
      Članak 2.
      Ukupan iznos godišnjih naknada za nadzor za 2017.
      1.   Ukupan iznos godišnjih naknada za 2017. je 424 957 652 EUR, izračunan na način kao što je prikazano u Prilogu I.
      2.   Svaka kategorija nadziranih subjekata i nadziranih grupa plaća sljedeći iznos godišnjih naknada za nadzor:

                  (a)

                  značajni nadzirani subjekti i značajne nadzirane grupe: 391 279 654 EUR;

                  (b)

                  manje značajni nadzirani subjekti i manje značajne nadzirane grupe: 33 677 998 EUR.

            Podjela ukupnog iznosa godišnjih naknada za nadzor za 2017., koji se plaća u odnosu na svaku kategoriju, prikazana je u Prilogu II.
      Članak 3.
      Stupanje na snagu
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Frankfurtu na Majni 24. travnja 2017.

               Predsjednik ESB-a

            Mario DRAGHI

         (1)  SL L 287, 29.10.2013., str. 63.

         (2)  SL L 311, 31.10.2014., str. 23.

         (3)  Objavljeno na mrežnim stranicama ESB-a na www.ecb.europa.eu u veljači 2017.

         (4)  Odluka (EU) 2016/661 Europske središnje banke od 15. travnja 2016. o ukupnom iznosu godišnjih naknada za nadzor za 2016. (ESB/2016/7) (SL L 114, 28.4.2016., str. 14.).

         (5)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).

         PRILOG I.

            Izračun ukupnog iznosa godišnjih naknada za nadzor za 2017.

                     (EUR)

                     Procijenjeni godišnji troškovi za 2017.

                     464 676 594

                     Plaće i naknade

                     208 621 881

                     Najamnina i održavanje zgrade

                     54 990 329

                     Ostali operativni rashodi

                     201 064 384

                     Višak/manjak iz 2016.

                     – 41 089 798

                     Iznosi koji se trebaju uzeti u obzir u skladu s člankom 5. stavkom 3. Uredbe (EU) br. 1163/2014 (ESB/2014/41)

                     1 370 856

                     Iznosi naknade koji se nisu mogli ubrati i vezani su uz prethodna razdoblja za koja se plaća naknada

                     0

                     Uplate kamata u skladu s člankom 14. gore navedene Uredbe

                     – 23 761

                     Iznosi primljeni ili nadoknađeni u skladu s člankom 7. stavkom 3. gore navedene Uredbe

                     1 394 617

                     UKUPNO

                     424 957 652

         PRILOG II.

            Podjela ukupnog iznosa godišnjih naknada za nadzor za 2017.

                     (EUR)

                     Značajni nadzirani subjekti i značajne nadzirane grupe

                     Manje značajni nadzirani subjekti i manje značajne nadzirane grupe

                     Ukupno

                     Procijenjeni godišnji troškovi za 2017.

                     427 700 563

                     36 976 031

                     464 676 594

                     Višak/manjak iz 2016.

                     – 37 593 510

                     – 3 496 288

                     – 41 089 798

                     Iznosi koji se trebaju uzeti u obzir u skladu s člankom 5. stavkom 3. Uredbe (EU) br. 1163/2014 (ESB/2014/41)

                     1 172 601

                     198 255

                     1 370 856

                     Iznosi naknade koji se nisu mogli ubrati i vezani su uz prethodna razdoblja za koja se plaća naknada

                     0

                     0

                     0

                     Uplate kamata u skladu s člankom 14. gore navedene Uredbe

                     – 8 696

                     – 15 065

                     – 23 761

                     Iznosi primljeni ili nadoknađeni u skladu s člankom 7. stavkom 3. gore navedene Uredbe

                     1 181 297

                     213 320

                     1 394 617

                     UKUPNO

                     391 279 654

                     33 677 998

                     424 957 652


title: 1999/848/EZ: Odluka Vijeća od 13. prosinca 1999. o punoj primjeni schengenske pravne stečevine u Grčkoj

text:
               11/Sv. 116

               HR

               Službeni list Europske unije

               3

         31999D0848

               L 327/58

               SLUŽBENI LIST EUROPSKE UNIJE

         ODLUKA VIJEĆA
   od 13. prosinca 1999.
   o punoj primjeni schengenske pravne stečevine u Grčkoj
   (1999/848/EZ)
   VIJEĆE EUROPSKE UNIJE,
   uzimajući u obzir članak 2. stavak 2. Protokola o uključivanju schengenske pravne stečevine u okvir Europske unije,
   uzimajući u obzir Odluku Izvršnog odbora od 16. rujna 1998. o osnivanju Stalnog odbora za provedbu Schengenskog sporazuma,
   uzimajući u obzir Odluku koju je donio Odbor stalnih predstavnika 30. lipnja 1999. o osnivanju ad-hoc odbora za Grčku,
   uzimajući u obzir odluke Schengenskog izvršnog odbora od 7. listopada 1997. (SCH/Com-ex(97) 29 rev 2) i od 16. prosinca 1998. (SCH/Com-ex(98)49 rev 3),

               (1)

               Budući da su poduzeti posjeti radi provjere ispunjavanja zahtjeva koji se odnose na razinu ljudskih potencijala i materijalnih resursa, obuke službi granične kontrole i službi nadzora te koordinacije između dotičnih službi.

               (2)

               Budući da su od 1. siječnja 2000. ispunjeni uvjeti za ukidanje kontrola nad osobama na unutrašnjim granicama s Grčkom,

         ODLUČILO JE:
   Članak 1.
   Ukidaju se kontrole nad osobama na unutrašnjim granicama između Grčke i država članica koje u potpunosti primjenjuju schengensku pravnu stečevinu u razdoblju od 1. siječnja 2000. do 26. ožujka 2000.
   Ova se Odluka primjenjuje na unutarnji pomorski promet u lukama od 1. siječnja 2000.
   U pogledu graničnih kontrola za unutarnje letove iz Grčke i prema Grčkoj, datumi njihovog ukidana dogovaraju se između Grčke i svake druge dotične države članice od 1. siječnja 2000. u zračnim lukama u kojima je to tehnički moguće. Kontrole se u svakom slučaju ukidaju najkasnije do 26. ožujka 2000. Dotične države članice obavješćuju Vijeće i Komisiju prije 1. travnja 2000. o mjerama koje su poduzele za provedbu ove Odluke.
   Članak 2.
   U 2000. Schengenska radna skupina za evaluaciju ispitat će punu primjenu schengenske pravne stečevine u Grčkoj i proučit će mjere koje se pokažu nužnima.
   Članak 3.
   1.   Ova Odluka stupa na snagu na dan donošenja.
   2.   Ova se Odluka objavljuje u Službenom listu Europskih zajednica.

      Sastavljeno u Bruxellesu 13. prosinca 1999.

            Za Vijeće

            Predsjednik

         S. HASSI


title: Odluka Izvršnog odbora od 27. lipnja 1996. o načelima za izdavanje schengenskih viza u skladu s člankom 30. stavkom 1. točkom (a) Konvencije o provedbi Schengenskog sporazuma (SCH/Com-ex (96)13 rev.1)

text:
               19/Sv. 009

               HR

               Službeni list Europske unije

               130

         41996D0013

               L 239/180

               SLUŽBENI LIST EUROPSKE UNIJE

               27.06.1996.

         ODLUKA IZVRŠNOG ODBORA
   od 27. lipnja 1996.
   o načelima za izdavanje schengenskih viza u skladu s člankom 30. stavkom 1. točkom (a) Konvencije o provedbi Schengenskog sporazuma
   (SCH/Com-ex (96)13 rev.1)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članke 9., 17. i 30. spomenute Konvencije,
   budući da je u interesu svih schengenskih država definiranje prava i obveze država koje zastupaju i koje su zastupane, obzirom da sve schengenske države imaju predstavništva u kojima zastupaju druge države i mjesta gdje se same zastupaju;
   budući da je glavno načelo koje naglašava suradnju između država članica apsolutno povjerenje u način na koji se primjenjuje sustav schengenskog zastupanja,
   ODLUČIO JE:
   Izdavanje schengenskih viza u trećim državama u kojima nisu zastupane sve schengenske države sukladno članku 30. stavku 1. točki (a) Sporazuma o provedbi Schengenske konvencije odvija se u skladu sa sljedećim načelima.

               (a)

               Zastupanja u pogledu izdavanja viza primjenjuje se na zrakoplovno-tranzitne vize, jedinstvene tranzitne vize i vize za kratkotrajni boravak, koje se izdaju u okviru Schengenske konvencije i u skladu sa Zajedničkim konzularnim uputama.
               Država, koja zastupa drugu državu, obvezna je primijeniti odredbe Zajedničkih konzularnih uputa istom žurnošću kao i u pogledu izdavanja nacionalnih viza ove vrste i istog roka valjanosti.

               (b)

               Osim ako nije drukčije propisano u specifičnim bilateralnim sporazumima, dogovor o zastupanju se ne primjenjuje na vize koje se izdaju osobama koje namjeravaju steći plaćeno zaposlenje ili obavljati djelatnost koja zahtijeva prethodno odobrenje države u kojoj se treba obavljati. Osobe koje podnose zahtjev za izdavanje takvih viza moraju se obratiti akreditiranom konzularnom uredu države u kojoj se dotična djelatnost treba obavljati.

               (c)

               Schengenske države nisu obvezne osigurati da ih se zastupa za potrebe izdavanja viza u svim trećim zemljama. One mogu odlučiti da zahtjeve za izdavanje viza u nekim trećim zemljama ili zahtjeve za određene kategorije viza treba podnijeti zastupništvu države koja je glavno odredište podnositelja zahtjeva.

               (d)

               Diplomatske misije ili konzularni uredi koji obrađuju zahtjeve za izdavanje viza slobodno procjenjuju rizik od nezakonitog useljavanja kod podnošenja zahtjeva za vizu.

               (e)

               Zastupane države preuzimaju odgovornost za postupanje po zahtjevima za azil koje podnose nositelji viza, izdanih od strane država koje ih zastupaju u njihovo ime, pri čemu je u takvoj vizi izričito navedeno da je izdana u okviru zastupanja (u skladu s Prilogom 13. Zajedničkih konzularnih uputa) (1).

               (f)

               U iznimnim slučajevima, bilateralni sporazumi mogu određivati da država koja zastupa šalje zahtjeve za vize koje su podnijele određene kategorije stranaca bilo tijelima zastupane države, a koja je istodobno glavno odredište, bilo diplomatskim misijama te države. Te kategorije se moraju utvrditi u pisanom obliku (ako je potrebno za svaku diplomatsku misiju ili konzularno predstavništvo). Tako se smatra da je viza izdana uz ovlaštenje zastupane države, kako je predviđeno člankom 30. stavkom 1. točkom (a) Schengenske konvencije.

               (g)

               Bilateralni sporazumi se mogu prilagoditi u određenom vremenu u svjetlu nacionalne procjene zahtjeva za azil, podnesenih unutar utvrđenog roka od strane imatelja viza izdanih u okviru zastupanja, te drugih podataka bitnih za izdavanje viza.
               Na temelju rezultata, može se dogovoriti povlačenje zastupanja kad je riječ o nekim predstavništvima (a eventualno i za neka državljanstva).

               (h)

               Zastupanje se primjenjuje samo na izdavanje viza. Ako vizu nije moguće izdati jer stranac nije podnio dovoljno dokaznih isprava o tome da on ili ona ispunjavaju uvjete, stranca bi se trebalo obavijestiti o mogućnosti podnošenja svog zahtjeva diplomatskom predstavništvu države koja je njegovo ili njezino glavno odredište putovanja.

               (i)

               Dogovori o zastupanju mogu se dodatno unaprijediti širenjem mreže savjetovanja i razvijanjem kompjutorskih programa koji omogućuju predstavništvima države koja zastupa da se savjetuje sa središnjim tijelima zastupane države na jednostavan način.

               (j)

               Ovom dokumentu je priložena tablica zastupanja za izdavanje schengenskih viza u trećim državama u kojima nisu zastupane sve schengenske države. Središnja skupina prima na znanje izmjene učinjene u toj tablici nakon savjetovanja između dotičnih schengenskih država (2).

      Den Haag 27. lipnja 1996.

            Predsjedatelj

         M. PATIJN

      (1)  Prilog 13. Zajedničkih konzularnih uputa prilagodit će se na primjeren način. Vidjeti SCH/Com-ex (99)13.

      (2)  Vidjeti dokument SCH/Com-ex (99)13, Prilog 4.


title: Odluka Europskog parlamenta (EU) 2016/1587 od 28. travnja 2016. o zaključenju poslovnih knjiga Zajedničkog poduzeća ECSEL (bivših zajedničkih poduzeća ENIAC i ARTEMIS) za financijsku godinu 2014.

text:
               14.9.2016

               HR

               Službeni list Europske unije

               L 246/402

         ODLUKA EUROPSKOG PARLAMENTA (EU) 2016/1587
   od 28. travnja 2016.
   o zaključenju poslovnih knjiga Zajedničkog poduzeća ECSEL (bivših zajedničkih poduzeća ENIAC i ARTEMIS) za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća ECSEL (bivših zajedničkih poduzeća ENIAC i ARTEMIS) za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ECSEL za razdoblje od 27. lipnja do 31. prosinca 2014., s odgovorom Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0059/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EZ) br. 72/2008 od 20. prosinca 2007. o osnivanju zajedničkog poduzeća ENIAC (4),

               —

               uzimajući u obzir Uredbu Vijeća (EZ) br. 74/2008 od 20. prosinca 2007. o osnivanju „Zajedničkog poduzeća ARTEMIS” za provedbu zajedničke tehnološke inicijative o ugrađenim računalnim sustavima (5),

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0119/2016),

               1.

               odobrava zaključenje poslovnih knjiga Zajedničkog poduzeća ECSEL (bivših zajedničkih poduzeća ENIAC i ARTEMIS) za financijsku godinu 2014.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća ECSEL (bivših zajedničkih poduzeća ENIAC i ARTEMIS), Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 80.

      (2)  SL C 422, 17.12.2015., str. 81.

      (3)  SL L 298, 26.10.2012., str. 1.

      (4)  SL L 30, 4.2.2008., str. 21.

      (5)  SL L 30, 4.2.2008., str. 52.

      (6)  SL L 169, 7.6.2014., str. 152.

      (7)  SL L 357, 31.12.2002., str. 72.

      (8)  SL L 38, 7.2.2014., str. 2.


title: 2014/244/ZVSP: Odluka Političkog i sigurnosnog odbora Atalanta/2/2014 od 29. travnja 2014. o prihvaćanju doprinosa treće države vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) te o izmjeni Odluke ATALANTA/3/2009

text:
               3.5.2014

               HR

               Službeni list Europske unije

               L 132/63

         ODLUKA POLITIČKOG I SIGURNOSNOG ODBORA ATALANTA/2/2014
   od 29. travnja 2014.
   o prihvaćanju doprinosa treće države vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) te o izmjeni Odluke ATALANTA/3/2009

      (2014/244/ZVSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 10.,
   uzimajući u obzir Odluku Političkog i sigurnosnog odbora ATALANTA/3/2009 od 21. travnja 2009. o osnivanju Odbora doprinositelja za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (2009/369/ZVSP) (2)

   budući da:

               (1)

               U skladu s člankom 10. stavkom 2. Zajedničke akcije 2008/851/ZVSP Vijeće je ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih država.

               (2)

               Slijedom preporuke zapovjednika operacije EU-a o doprinosu Novog Zelanda od 11. ožujka 2014. i savjeta Vojnog odbora Europske unije od 25. ožujka 2014., trebalo bi prihvatiti doprinos Novog Zelanda.

               (3)

               Odluku Političkog i sigurnosnog odbora ATALANTA/3/2009 stoga bi trebalo izmijeniti kako bi se izbrisao Prilog u kojem se navode treće države čiji su doprinosi prihvaćeni.

               (4)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   1.   Prihvaća se doprinos Novog Zelanda vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i taj se doprinos smatra značajnim.
   2.   Novi Zeland izuzet je iz financijskih doprinosa proračunu operacije Atalanta.
   Članak 2.
   Odluka Političkog i sigurnosnog odbora ATALANTA/3/2009 mijenja se kako slijedi:

               1.

               U članku 2. stavku 1. drugoj alineji riječi „, kako je navedeno u Prilogu” brišu se.

               2.

               Prilog se briše.

         Članak 3.
   Ova Odluka stupa na snagu na dan donošenja.

      Sastavljeno u Bruxellesu 29. travnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  SL L 112, 6.5.2009., str. 9.


title: Odluka Vijeća (EU) 2016/2131 od 17. listopada 2016. o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Libanonske Republike, s druge strane, u pogledu donošenja Prioriteta partnerstva EU-Libanon, uključujući Pakt

text:
               6.12.2016

               HR

               Službeni list Europske unije

               L 331/6

         ODLUKA VIJEĆA (EU) 2016/2131
   od 17. listopada 2016.
   o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Libanonske Republike, s druge strane, u pogledu donošenja Prioriteta partnerstva EU-Libanon, uključujući Pakt
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
   uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku,
   budući da:

               (1)

               Euro-mediteranski sporazum o pridruživanju između Europskih zajednica i njihovih država članica, s jedne strane, i Libanonske Republike, s druge strane (1) („Sporazum”), potpisan je 17. lipnja 2002. i stupio je na snagu 1. travnja 2006.

               (2)

               Vijeće je u svojim Zaključcima od 14. prosinca 2015. pozdravilo Zajedničku komunikaciju Visokog predstavnika i Europske komisije od 18. studenoga 2015. o preispitivanju europske politike susjedstva te, među ostalim, potvrdilo namjeru započinjanja nove faze suradnje s partnerima u 2016. koja bi mogla dovesti do uspostavljanja novih prioriteta partnerstva, prema potrebi, usmjerenih na dogovorene prioritete i interese.

               (3)

               Radi ostvarenja obostranog cilja Unije i Jordana, koji čini zajedničko područje mira, blagostanja i stabilnosti potrebni su suradnja, posebno s pomoću zajedničke odgovornosti i diferencijacije, i uzimanje u obzir ključne uloge Libanona u regiji.

               (4)

               Suočavajući se s najhitnijim izazovima Unija i Libanon nastavljaju raditi na ostvarenju glavnih ciljeva svojega dugoročnog partnerstva te na stabilnosti zemlje i regije, kao i na održivom gospodarskom rastu s pomoću jakih državnih institucija i revitalizacije libanonskog gospodarstva.

               (5)

               Stajalište Unije u okviru Vijeća za pridruživanje osnovanog Sporazumom trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Libanonske Republike, s druge strane, u pogledu donošenja Prioriteta partnerstva EU-Libanon, uključujući Pakt, temelji se na nacrtu Odluke Vijeća za pridruživanje EU-Libanon priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 17. listopada 2016.

            Za Vijeće

            Predsjednica

         F. MOGHERINI

      (1)  Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane (SL L 143, 30.5.2006., str. 2.).

      NACRT
      ODLUKA br. 1/2016 VIJEĆA ZA PRIDRUŽIVANJE EU-LIBANON
      od …
      o Prioritetima partnerstva EU-Libanon
      VIJEĆE ZA PRIDRUŽIVANJE EU-LIBANON,
      uzimajući u obzir Euro-mediteranski sporazum o pridruživanju između Europskih zajednica i njihovih država članica, s jedne strane, i Libanonske Republike, s druge strane,
      budući da:

                  (1)

                  Euro-mediteranski sporazum o pridruživanju između Europskih zajednica i njihovih država članica, s jedne strane, i Libanonske Republike, s druge strane („Sporazum”), potpisan je 17. lipnja 2002. i stupio je na snagu 1. travnja 2006.

                  (2)

                  Člankom 76. Sporazuma Vijeću za pridruživanje daje se ovlast za donošenje odluka u svrhu ostvarenja ciljeva Sporazuma u slučajevima predviđenima u Sporazumu i ovlast za davanje preporuka.

                  (3)

                  U članku 86. Sporazuma navodi se da stranke trebaju poduzeti bilo koje opće ili posebne mjere potrebne za ispunjenje njihovih obveza iz Sporazuma i trebaju se pobrinuti za ostvarenje ciljeva iz Sporazuma.

                  (4)

                  Drugi Akcijski plan EU-Libanon koji je dogovoren 2013. s ciljem poticanja suradnje u područjima utvrđenima u Sporazumu, završio je 2015. i nije bio produljen.

                  (5)

                  U okviru preispitivanja europske politike susjedstva u 2016. predložena je nova faza suradnje s partnerima, kojom se omogućuje veći osjećaj odgovornosti na obje strane.

                  (6)

                  EU i Libanon dogovorili su se o tome da učvrste svoje partnerstvo postizanjem dogovora o nizu prioriteta za razdoblje 2016.–2020. s ciljem podupiranja i jačanja otpornosti i stabilnosti Libanona, uz istodobno nastojanje da se suoče s utjecajem dugotrajnog sukoba u Siriji.

                  (7)

                  Stranke Sporazuma postigle su dogovor o tekstu Prioriteta partnerstva EU-Libanon, uključujući Pakt, kojim će se poduprijeti provedba Sporazuma, usmjeravajući se na suradnju u odnosu na skup zajednički utvrđenih obostranih interesa koji će dobiti prioritet,

            DONIJELO JE OVU ODLUKU:
      Članak 1.
      Vijeće za pridruživanje preporučuje da stranke provedbu Prioriteta partnerstva EU-Libanon, uključujući Pakt, koji su navedeni u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u …

               Za Vijeće za pridruživanje EU-Libanon

               Predsjednik


title: 2013/767/EU: Odluka Komisije оd 16. prosinca 2013. o utvrđivanju okvira za građanski dijalog o pitanjima koja se odnose na zajedničku poljoprivrednu politiku i stavljanju izvan snage Odluke 2004/391/EZ

text:
               17.12.2013

               HR

               Službeni list Europske unije

               L 338/115

         ODLUKA KOMISIJE
   оd 16. prosinca 2013.
   o utvrđivanju okvira za građanski dijalog o pitanjima koja se odnose na zajedničku poljoprivrednu politiku i stavljanju izvan snage Odluke 2004/391/EZ
   (2013/767/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Člankom 38. Ugovora o funkcioniranju Europske unije propisano je da Unija utvrđuje i provodi zajedničku poljoprivrednu politiku.

               (2)

               Sukladno članku 11. stavku 2. Ugovora o Europskoj uniji (EU) institucije održavaju otvoren, transparentan i redovit dijalog s predstavničkim udrugama i civilnim društvom. Okvir za dijalog o pitanjima koja se odnose na zajedničku poljoprivrednu politiku postoji od 1962. Okvir sadašnjeg dijaloga omogućen je Odlukom Komisije 2004/391/EZ (1).

               (3)

               U cilju povećanja transparentnosti i omogućivanja bolje ravnoteže zastupanih interesa nužno je preispitati dijalog u savjetodavnim skupinama koje se bave pitanjima poljoprivrede i omogućiti okvir za građanski dijalog u području poljoprivrede i ruralnog razvoja, uključujući njihove međunarodne aspekte, te definirati njihove zadaće i strukturu.

               (4)

               Skupine za građanski dijalog trebale bi pružati podršku Komisiji i pomagati pri održavanju redovitog dijaloga o svim pitanjima koja se odnose na zajedničku poljoprivrednu politiku, uključujući ruralni razvoj i njegovu provedbu, a posebno o mjerama koje bi Komisija trebala poduzeti u navedenom kontekstu, uključujući međunarodne aspekte poljoprivrede, pri omogućivanju razmjene iskustava i dobre prakse, provedbi savjetovanja o politikama, donošenju mišljenja o posebnim pitanjima na zahtjev Glavne uprave za poljoprivredu i ruralni razvoj ili na vlastitu inicijativu te pri praćenju razvoja u području politika.

               (5)

               Skupine za građanski dijalog trebale bi se sastojati od nevladinih organizacija barem na europskoj razini, uključujući predstavničke udruge, socio-ekonomske interesne skupine, organizacije civilnog društva i sindikate registrirane u zajedničkom Europskom registru transparentnosti.

               (6)

               U cilju lakšeg razvoja zadaća koje se dodjeljuju skupinama potrebno je utvrditi pravila o radu i funkcioniranju skupina.

               (7)

               Osobne podatke potrebno je obrađivati u skladu s Uredbom (EZ) br. 45/2001 Europskog parlamenta i Vijeća (2).

               (8)

               Odluku 2004/391/EZ potrebno je staviti izvan snage,

         DONIJELA JE OVU ODLUKU:
   Članak 1.
   Predmet
   Ova Odluka čini okvir namijenjen skupinama za građanski dijalog koje se bave pitanjima koja se odnose na zajedničku poljoprivrednu politiku (u daljnjem tekstu „skupine”), a koje osniva glavni direktor za poljoprivredu i ruralni razvoj (u daljnjem tekstu „glavni direktor”) u okviru stručnih skupina Komisije (3).
   Članak 2.
   Zadaće
   Zadaće skupina su sljedeće:

               (a)

               održavati redoviti dijalog o svim pitanjima zajedničke poljoprivredne politike, uključujući ruralni razvoj i njegovu provedbu, a posebno o mjerama koje Komisija treba poduzeti u tom kontekstu, uključujući međunarodne aspekte poljoprivrede;

               (b)

               osigurati razmjenu iskustava i primjera dobre prakse u područjima iz točke (a);

               (c)

               Komisiji pružati pomoć i savjete u pogledu politika u područjima iz točke (a);

               (d)

               donositi mišljenje o posebnim pitanjima na zahtjev Glavne uprave za poljoprivredu i ruralni razvoj (u daljnjem tekstu „Glavna uprava”) i u rokovima određenima u zahtjevu ili na vlastitu inicijativu;

               (e)

               pratiti razvoj politike u područjima iz točke (a).

         Članak 3.
   Savjetovanje
   1.   Glavna uprava može se savjetovati sa skupinama o svim pitanjima iz članka 2. točke (a).
   2.   Predsjednik skupine, u bliskoj suradnji s potpredsjednicima, može savjetovati Komisiji da se u vezi s određenim pitanjem obrati skupini.
   Članak 4.
   Imenovanje članova
   1.   Glavni direktor odlučuje o sastavu skupina na temelju poziva na podnošenje prijava.
   2.   Skupine se sastoje od nevladinih organizacija barem na europskoj razini, uključujući predstavničke udruge, socio-ekonomske interesne skupine, organizacije civilnog društva i sindikate registrirane u Registru transparentnosti. Članstvo u skupinama otvoreno je za organizacije koje zastupaju bilo koje relevantne interese.
   3.   Glavni direktor odlučuje o broju skupina i njihovoj veličini, uzimajući u obzir interese civilnog društva u području zajedničke poljoprivredne politike. Popis skupina objavljuje se u registru stručnih skupina Komisije i ostalih sličnih subjekata („registar”) te na posebnom web-mjestu. Glavni direktor osigurava ravnomjernu zastupljenost svih interesa navedenih u stavku 2. Posebno osigurava ravnotežu između gospodarskih i negospodarskih interesa.
   4.   Glavni direktor imenuje organizacije članice među organizacijama koje su se odazvale na poziv na podnošenje prijava. Glavni direktor može imenovati organizaciju članicu i ako mjesta ostanu ili postanu slobodna.
   5.   Organizacije članice imenuju se na razdoblje od sedam godina. Unutar skupine moguće je u sljedećim slučajevima zamijeniti organizaciju članicu prije isteka mandata od sedam godina:

               (a)

               ako više nije u mogućnosti učinkovito pridonositi raspravama skupine;

               (b)

               ako se povuče iz skupine;

               (c)

               ako ne određuje redovito stručnjake koji će sudjelovati na sastancima skupine;

               (d)

               ako više ne ispunjuje uvjete iz stavka 2. ili

               (e)

               ako se ne pridržava obveze neobjavljivanja u pogledu informacija obuhvaćenih obvezom čuvanja profesionalne tajne iz članka 339. Ugovora.

         6.   Organizacije članice određuju stručnjake koji će sudjelovati na sastancima skupina u skladu s točkama na dnevnom redu i najmanje tri radna dana prije sastanka obavješćuju glavnog direktora o identitetu stručnjaka koje su odredili.
   7.   Glavna uprava poziva stručnjake koje su organizacije članice odredile za sudjelovanje na sastancima skupina. Ako organizacija članica nije obavijestila Glavnu upravu o identitetu stručnjaka u roku određenom u stavku 6., glavni direktor može odbiti poziv navedenim stručnjacima na dotični sastanak.
   8.   Popis organizacija članica objavljuje se u registru stručnih skupina Komisije i ostalih sličnih subjekata te na posebnom web-mjestu.
   9.   Osobni podaci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Rad
   1.   Svaka skupina na svojem prvom sastanku među svojim članovima bira predsjednika i dva potpredsjednika dvotrećinskom većinom glasova prisutnih stručnjaka u prvom krugu glasovanja, a običnom većinom prisutnih stručnjaka u slučaju naknadnih krugova glasovanja. Potpredsjednici se biraju među predstavnicima organizacija različitih od one kojoj pripada predsjednik. Dva potpredsjednika biraju se iz dviju različitih organizacija. Izbori se održavaju tajnim glasovanjem pod nadležnošću predstavnika Komisije, osim ako svi prisutni stručnjaci izričito odluče drugačije.
   2.   Mandat predsjednika i dvaju potpredsjednika traje jednu godinu i može se obnoviti. Predsjednik ne može imati više od dva uzastopna mandata. Pri izboru novog predsjednika skupina mora osigurati da ne potječe iz iste organizacije kao njegov prethodnik.
   3.   Predsjednik, u suglasnosti s Glavnom upravom i bliskoj suradnji s potpredsjednicima te uz savjetovanje s organizacijama zastupljenima u skupini, najmanje 25 dana prije svakog sastanka određuje točke koje će se uključiti na dnevni red sastanaka skupine. Glavna uprava dostavlja dnevni red organizacijama u načelu 20 radnih dana prije sastanka, po mogućnosti elektroničkim putem.
   4.   Na kraju rasprave skupine ne glasuje se, osim u slučaju izbora iz stavka 1. Ako skupina postigne konsenzus o mišljenju koje traži Glavna uprava ili donese rezoluciju na vlastitu inicijativu, ona utvrđuje zajedničke zaključke i prilaže ih sažetom izvješću. Ako skupina to preporuči, Komisija o ishodu rasprava skupine obavještava druge europske institucije.
   5.   Predsjednik je nadležan za sastavljanje izvješća koje sadrži sažeti zapisnik svakog sastanka i za dostavljanje nacrta tog izvješća Glavnoj upravi u roku od 20 radnih dana nakon sastanka. Glavna uprava može izmijeniti nacrt izvješća predsjednika prije njegove distribucije i daljnjeg odobrenja skupine.
   6.   U dogovoru s Glavnom upravom skupina može osnovati radne skupine radi ispitivanja određenih pitanja u okviru nadležnosti koje određuje skupina. Predstavnici Komisije predsjedaju sastancima radnih skupina. Takve se radne skupine raspuštaju nakon ispunjenog mandata.
   7.   Glavni direktor može pozvati stručnjake koji nisu članovi skupine, a stručni su u području uvrštenom na dnevni red skupine, da sudjeluju u radu skupine ili radne skupine na ad hoc osnovi. Osim toga, predstavnik Komisije može dodijeliti status promatrača pojedincima ili organizacijama koje su definirane člankom 4. stavkom 2. ako to ne ugrožava ravnotežu skupina ili radnih skupina. Oni imaju pravo na riječ na poziv predsjednika, uz pristanak najvišeg prisutnog predstavnika Komisije. Pojedinci ili organizacije koji imaju status promatrača ne sudjeluju u izboru iz stavka 1.
   8.   Članovi skupina i njihovi predstavnici, kao i pozvani stručnjaci i pojedinci ili organizacije koji imaju status promatrača, kako je navedeno u stavku 7., pridržavaju se obveze čuvanja profesionalne tajne koja je propisana ugovorima i pripadajućim provedbenim pravilima, kao i Pravilnika Komisije o sigurnosti u vezi sa zaštitom klasificiranih podataka Unije iz Priloga Odluci Komisije 2001/844/EZ, EZUČ, Euratom (4). U slučaju kršenja tih obveza Komisija može poduzeti odgovarajuće mjere.
   9.   Sastanci skupina i radnih skupina u pravilu se održavaju u prostorijama Komisije. Komisija osigurava usluge tajništva. Sastanke skupina i radnih skupina saziva Glavna uprava. Dužnosnici Komisije koje zanimaju rasprave mogu sudjelovati na sastancima skupina ili radnih skupina.
   10.   Komisija objavljuje sve relevantne dokumente, poput dnevnog reda, zapisnika, zaključaka, djelomičnih zaključaka ili radnih dokumenata o aktivnostima skupina putem poveznice registra stručnih skupina Komisije i ostalih sličnih subjekata s posebnim internetskim stranicama. Izuzeća od sustavne objave moguća su ako bi se objavljivanjem dokumenta ugrozila zaštita javnog ili privatnog interesa kako je definirano člankom 4. Uredbe (EZ) br. 1049/2001 Europskog parlamenta i Vijeća (5).
   Članak 6.
   Troškovi sastanaka
   1.   Sudionici u aktivnostima skupina ne primaju naknade za svoje usluge.
   2.   Komisija nadoknađuje putne troškove i dnevnice stručnjaka u kontekstu aktivnosti skupina i radnih skupina u skladu s važećim propisima Komisije.
   3.   Troškovi iz stavka 2. nadoknađuju se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Stavljanje izvan snage
   Odluka 2004/391/EZ stavlja se izvan snage s učinkom od 1. srpnja 2014.
   Članak 8.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

   Primjenjuje se od 1. srpnja 2014.

      Sastavljeno u Bruxellesu 16. prosinca 2013.

            Za Komisiju

            Predsjednik

         José Manuel BARROSO

      (1)  Odluka Komisije 2004/391/EZ od 23. travnja 2004. o savjetodavnim skupinama koje se bave pitanjima zajedničke poljoprivredne politike (SL L 120, 24.4.2004., str. 50.)

      (2)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (3)  C(2010) 7649

      (4)  Odluka Komisije 2001/844/EZ, EZUČ, Euratom od 29. studenoga 2001. o izmjeni njezina internog poslovnika (SL L 317, 3.12.2001., str. 1.)

      (5)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


title: Odluka Vijeća od 25. travnja 2017. o novom sastavu Upravnog odbora Europskog centra za razvoj strukovnog osposobljavanja

text:
               3.5.2017

               HR

               Službeni list Europske unije

               C 138/1

         ODLUKA VIJEĆA
   od 25. travnja 2017.
   o novom sastavu Upravnog odbora Europskog centra za razvoj strukovnog osposobljavanja
   (2017/C 138/01)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir kandidata kojeg je Vijeću predložila Komisija u pogledu predstavnika zaposlenika,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               (2)

               Mjesto člana u Upravnom odboru Centra slobodno je za Latviju u kategoriji predstavnika organizacija zaposlenika slijedom ostavke gđe Rute PORNIECE.

               (3)

               Članovi upravnog odbora navedenog centra trebali bi biti imenovani do kraja tekućeg mandata koji istječe 17. rujna 2018.,

         DONIJELO JE OVU ODLUKU:
   Članak 1.
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI ORGANIZACIJA ZAPOSLENIKA

               LATVIJA

               Gđa Linda ROMELE

         Članak 2.
   Ova se Odluka u informativne svrhe objavljuje u Službenom listu Europske unije.

      Sastavljeno u Luxembourgu 25. travnja 2017.

            Za Vijeće

            Predsjednik

         I. BORG

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


title: 2006/357/EZ: Odluka Vijeća od 8. studenoga 2005. o potpisivanju i privremenoj primjeni Sporazuma između Europske zajednice i Vlade Gruzije o određenim aspektima usluga u zračnom prometu

text:
               11/Sv. 122

               HR

               Službeni list Europske unije

               186

         32006D0357

               L 134/23

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2005.
   o potpisivanju i privremenoj primjeni Sporazuma između Europske zajednice i Vlade Gruzije o određenim aspektima usluga u zračnom prometu
   (2006/357/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. zajedno s člankom 300. stavkom 2. prvim podstavkom, prvom rečenicom
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju za otvaranje pregovore s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (2)

               Komisija je u ime Zajednice dogovorila pregovorima Sporazum s Gruzijom o određenim aspektima usluga u zračnom prometu u skladu s mehanizmima i uputama u Prilogu Odluci Vijeća o ovlašćivanju Komisije za otvaranje pregovora s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (3)

               S obzirom na moguće kasnije sklapanje, Sporazum koji je dogovorila pregovorima Komisija treba potpisati i privremeno primjenjivati,

         ODLUČILO JE:
   Članak 1.
   Potpisivanje Sporazuma između Europske zajednice i Vlade Gruzije o određenim aspektima usluga u zračnom prometu odobrava se u ime Zajednice, podložno Odluci Vijeća o sklapanju tog Sporazuma.
   Tekst Sporazuma je priložen ovoj Odluci.
   Članak 2.
   Predsjednik Vijeća se ovlašćuje odrediti osobe opunomoćene za potpisivanje Sporazuma u ime Zajednice, u skladu s njegovim sklapanjem.
   Članak 3.
   Do stupanja na snagu Sporazum se primjenjuje privremeno od prvog dana sljedećeg mjeseca od dana kada se stranke međusobno obavijeste o završetku postupaka potrebnih za tu svrhu.
   Članak 4.
   Predsjednik Vijeća se ovlašćuje za davanje obavijesti u skladu s člankom 8. stavkom 2. Sporazuma.

      Sastavljeno u Bruxellesu 8. studenoga 2005.

            Za Vijeće

            Predsjednik

         G. BROWN


title: 2012/272/EU: Odluka Vijeća od 14. svibnja 2012. o potpisivanju, u ime Unije, Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane

text:
               11/Sv. 118

               HR

               Službeni list Europske unije

               224

         32012D0272

               L 134/3

               SLUŽBENI LIST EUROPSKE UNIJE

         ODLUKA VIJEĆA
   od 14. svibnja 2012.
   o potpisivanju, u ime Unije, Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane
   (2012/272/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., članke 91. i 100., članak 191. stavak 4. i članke 207. i 209., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               1.

               Vijeće je 25. studenoga 2004. ovlastilo Komisiju da pregovara o Okvirnom sporazumu s Republikom Filipini o partnerstvu i suradnji („Sporazum”).

               2.

               Odredbe Sporazuma iz područja primjene dijela trećeg, Glave V. Ugovora o funkcioniranju Europske unije obvezuju Ujedinjenu Kraljevinu i Irsku kao zasebne ugovorne stranke, a ne kao dio Europske unije, osim ako Europska unija zajedno s Ujedinjenom Kraljevinom i/ili Irskom nije obavijestila Republiku Filipine da se Ujedinjena Kraljevina ili Irska obvezuju kao dio Europske unije sukladno Protokolu br. 21. na stajalište Ujedinjene Kraljevine ili Irske u pogledu područja slobode, sugurnosti i pravde, u prilogu Ugovoru o Europskoj uniji i Ugovoru o funkcioniranju Europske unije. Ako se Ujedinjenu Kraljevinu i/ili Irsku više ne obvezuje kao dio Europske unije u skladu s člankom 4. stavkom (a) Protokola br. 21, Europska unija zajedno s Ujedinjenom Kraljevinom i/ili Irskom odmah izvještava Republiku Filipine o svakoj promjeni njihova položaja, u kojem ih se slučaju obvezuje na temelju odredaba Sporazuma prema njihovom vlastitom pravu. Isto se odnosi na Dansku, sukladno Protokolu br. 22 o položaju Danske, u prilogu tim Ugovorima.

               3.

               U slučaju da Ujedinjena Kraljevina i/ili Irska nisu osigurale potrebnu obavijest prema članku 3. Protokola br. 21 o stajalištu Ujedinjene Kraljevine i Irske u odnosu na područje slobode, sigurnosti i pravde, one ne sudjeluju u donošenju ove Odluke Vijeća, u mjeri u kojoj ona obuhvaća odredbe sukladno dijelu trećem, Glavi V. Ugovora o funkcioniranju Europske unije. Isto se odnosi na Dansku, sukladno Protokolu br. 22 o stavu Danske, što je priloženo Ugovoru o Europskoj uniji i Ugovoru o funkcioniranju Europske unije.

               4.

               Sporazum je potrebno potpisati podložno njegovom kasnijem sklapanju,

         DONIJELO JE OVU ODLUKU:
   Članak 1.
   Potpisivanje Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane, ovime se odobrava u ime Unije, podložno sklapanju navedenog Sporazuma (1).
   Članak 2.
   Ovime se ovlašćuje Predsjednik Vijeća da odredi osobu(-e) ovlaštenu(-e) za potpisivanje Sporazuma u ime Unije.
   Članak 3.
   Ova Odluka stupa na snagu na dan njezinog donošenja.

      Sastavljeno u Bruxellesu 14. svibnja 2012.

            Za vijeće

            Predsjednica

         C. ASHTON

      (1)  Tekst Sporazuma se objavljuje zajedno s odlukom o njegovom sklapanju.


title: Odluka Europskog parlamenta (EU) 2016/1525 od 28. travnja 2016. o razrješnici za izvršenje proračuna Europskog instituta za ravnopravnost spolova za financijsku godinu 2014.

text:
               14.9.2016

               HR

               Službeni list Europske unije

               L 246/260

         ODLUKA EUROPSKOG PARLAMENTA (EU) 2016/1525
   od 28. travnja 2016.
   o razrješnici za izvršenje proračuna Europskog instituta za ravnopravnost spolova za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog instituta za ravnopravnost spolova za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog instituta za ravnopravnost spolova za financijsku godinu 2014., s odgovorom Instituta (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Institut treba dobiti za izvršenje proračuna za financijsku godinu 2014. (05584/2016 – C8-0085/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (3), a posebno njezin članak 208.,

               —

               uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za ravnopravnost spolova (4), a posebno njezin članak 15.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za prava žena i jednakost spolova (A8-0085/2016),

               1.

               daje razrješnicu direktorici Europskog instituta za ravnopravnost spolova za izvršenje proračuna Instituta za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Europskog instituta za ravnopravnost spolova, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 168.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 403, 30.12.2006., str. 9.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.